
Előterjesztés

a Martfű városi Művelődési Központ és Könyvtár alapító okiratának módosítására


Tisztelt Képviselő-testület!

A Martfű Városi Művelődési Központ és Könyvtár alapító okiratának módosítása az alábbiak miatt szükséges:
· ellátja a civil szervezetek munkájának segítését, a számviteli és adminisztrációs tevékenységüket, melyet az alapító okiratban fel kell tüntetnünk
· A Martfű, Kossuth Lajos út 19. szám alatti, 251/2 hrsz-ú ingatlant a Művelődési Központ használatába kívánjuk adni, melyet az alapító okiratba szintén rögzítenünk kell, mint feladatellátást szolgáló vagyon
· Az alapító okirat  11., 12., 13. pontjában a Magyar Államkincstár által kiadott minta alapító okirat szerinti címeket kell szerepeltetnünk.

Kérem a Tisztelt Képviselő-testületet, hogy az alapító okirat módosítását, és az egységes szerkezetű alapító okiratot  az előterjesztés melléklete szerint szíveskedjen elfogadni.

Martfű, 2013. június 17.
								Dr Kiss Edit
								 polgármester

Látta: Szász Éva 
            jegyző


Határozati javaslat:

…./2013.(VI.27.) Ö határozat
A Martfű Városi Művelődési Központ és Könyvtár alapító okiratának módosításáról

Martfű Város Önkormányzatának Képviselő-testülete megtárgyalta a Martfű Városi Művelődési Központ és Könyvtár alapító okiratának módosításáról szóló előterjesztést, és az alapító okirat módosítását, valamint az egységes szerkezetű alapító okiratot a határozat melléklete szerint jóváhagyólag elfogadja.

Az alapító okiratban foglalt változást a törzskönyvi nyilvántartásban át kell vezetni.

Felelős: Szász Éva jegyző
Határidő: a testületi döntést követő 15. nap

